Diari Oficial de la Generalitat Valenciana


Sumari del DOGV 7729, del 26-02-2016 (2016/1192)

Notificació de la sentència dictada en el procediment de guarda i custòdia número 880/2015.
-------------------------------------------------------------------------------------------

### Dades del document

Número de DOGV
:   7729

Data del DOGV
:   26-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/1192


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 880/2015. [2016/1192]  
Judici: família, guarda, custòdia i aliments de fill menor no matrimonial no consensuat número 000880/2015.  
Part demandant: Fátima Charrati.  
Part demandada: Said El Mekkawy.  
Sobre: altres contenciosos (processos de família).  
  
En el judici a què es fa referència s'ha dictat la sentència, de 16 de febrer de 2016, la dispositiva de la qual, literalment, diu així:  
  
«Dispositiva  
Estime la demanda formulada i dispose les mesures següents en benefici de la filla menor:  
1. Dispose la privació a Said El Mekkawy de la pàtria potestat sobre la menor, S. El M., ja que és exercida de forma exclusiva per la mare Fátima Charrati, la qual ostentarà la guarda i custòdia de la menor.  
  
2. Supressió del règim de visites i comunicacions amb el pare.  
3. Pagament de la quantitat de cent cinquanta euros (150 ?) com a pensió per aliments de la filla menor, quantitat que el demandat ingressarà els primers cinc dies de cada mes en el compte indicat per l'actora i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 per cent de les despeses extraordinàries que puga ocasionar la menor.  
4. No hi ha motius per a imposar les costes processals a cap dels litigants.  
Mode d'impugnació: per mitjà d'un recurs d'apel·lació que haurà d'interposar-se en el termini de 20 dies davant d'aquest jutjat i que resoldrà l'Audiència Provincial d'Alacant, d'acord amb el que estableix l'article 458 de la Llei d'Enjudiciament Civil, en la redacció que en fa la Llei 37/2011, de 10 d'octubre, de mesures d'agilització processal.  
De conformitat amb el que estableix el punt 3r. de la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, serà necessari acreditar haver efectuat la consignació del dipòsit de 50 euros en l'entitat de crèdit o en el compte de dipòsits i consignació del jutjat.  
Una vegada que aquesta resolució siga ferma, remeteu-ne un testimoniatge al Registre Civil d'Orihuela per a inscriure la privació de la pàtria potestat al marge de la inscripció de naixement de la menor, S. El M.  
Aquesta és la sentència que pronuncie, mane i firme.  
Publicació. La sentència anterior va ser donada, llegida i publicada, de la qual cosa jo, el secretari judicial, done fe.»  
  
Atés que desconeix el domicili o la residència actuals de la part demandada, de conformitat amb el que estableixen els articles 156.4 i 164 de la Llei 1/2000, d'Enjudiciament Civil, el lletrat de l'Administració de Justícia, mitjançant diligència d'ordenació de 19 de febrer de 2016, dispose la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació a Said El Mekkawy.  
  
Elx, 19 de febrer de 2016.- El lletrat de l'Administració de Justícia: Francisco Javier García Navarro.